Patvirtinta

Merkinės krašto muziejaus direktoriaus

Mindaugo Černiausko

2019 m. spalio 8 d. įsakymu Nr. IV-7

**MERKINĖS KRAŠTO MUZIEJAUS**

**PERLOJOS ISTORIJOS MUZIEJAUS MUZIEJININKO PAREIGYBĖS APRAŠYMAS**

**I SKYRIUS**

**PAREIGYBĖ**

1. Merkinės krašto muziejaus Perlojos istorijos muziejaus muziejininko pareigybė priskiriama specialistų grupei.

2. Pareigybės lygis – A2 arba B lygis

**II SKYRIUS**

**SPECIALŪS REIKALAVIMAI ŠIAS PAREIGAS EINANČIAM DARBUOTOJUI**

3. Darbuotojas, einantis šias pareigas, turi atitikti šiuos specialius reikalavimus:

3.1. Perlojos istorijos muziejaus muziejininku gali dirbti tik asmuo turintis humanitarinių ar socialinių mokslų srities išsilavinimą. A2 lygiui būtinas ne žemesnis kaip aukštasis universitetinis išsilavinimas su bakalauro kvalifikaciniu laipsniu ar jam prilygintu išsilavinimu arba aukštasis koleginis išsilavinimas su profesinio bakalauro kvalifikaciniu laipsniu ar jam prilygintu išsilavinimu. B lygiui būtinas ne žemesnis kaip aukštesnysis išsilavinimas, įgytas iki 2009 metų, ar specialusis vidurinis išsilavinimas, įgytas iki 1995 metų;

3.2. Muziejininkas(ė) savo darbe privalo mokėti vadovautis Muziejų ir kitais Lietuvos Respublikos

įstatymais bei teisės aktais, susijusiais su jo atliekamu darbu, Lietuvos kultūros ministro 2005 m.

gruodžio 16 d. įsakymu Nr. ĮV-716 patvirtinta Muziejuose esančių rinkinių apsaugos, apskaitos ir saugojimoinstrukcija, būti susipažinęs Merkinės krašto muziejaus nuostatais, vidaus darbo tvarkos taisyklėmis, darbo sutartimi, šiuo pareigybės aprašu.

3.3. Muziejininkas(ė) privalo išmanyti dokumentų valdymo ir lietuvių kalbos kultūros reikalavimus,

turėti organizacinių gabumų, mokėti savarankiškai planuoti ir organizuoti savo darbą, pristatyti

savo veiklą, būti atviras naujovėms ir pokyčiams, sąžiningas ir tolerantiškas, galintis aiškiai pateikti

informaciją žodžiu ir raštu bei gebėti vykdyti šiame pareigybės aprašyme nustatytas funkcijas..

**III SKYRIUS**

**ŠIAS PAREIGAS EINANČIO DARBUOTOJO FUNKCIJOS**

4. Šias pareigas einantis darbuotojas turi vykdyti šias funkcijas:

4.1. Sugebėti savarankiškai planuoti ir vykdyti veiklą susijusią su Perlojos istorijos muziejaus

funkcijų įgyvendinimu, laiku ir tinkamai atlikti pavestą darbą, vykdyti teisėtus Merkinės krašto muziejaus direktoriaus nurodymus, vengti bet kokio neigiamo poveikio Merkinės krašto muziejaus reputacijai ir jo suteikiamoms paslaugoms;

4.2. Rinkti ir kaupti eksponatus – muziejines vertybes, rinkti ir kaupti muziejinę medžiagą iš

įvairių šaltinių, kartu su vyriausiuoju fondų saugotoju vykdyti muziejinių vertybių mokslinę

inventorizaciją, rašyti eksponatų priėmimo aktus, sisteminti ir sudarinėti kolekcijas, pildyti eksponatų

kartotekas, rūpintis eksponatais, esančiais ekspozicijoje ir rinkiniuose (sekti jų būklę ir saugumą);

4.3. Tvarkyti bei saugoti eksponatus;

4.4. Atrinkti restauravimui skirtus eksponatus;

4.5. Ruošti straipsnius spaudai ir publikuoti tyrinėjimų rezultatus;

4.6. Rengti pranešimus bei dalyvauti konferencijose;

4.7. Sekti bei kontroliuoti muziejinių vertybių judėjimą;

4.8. Pagal direktoriaus įsakymus atlikti eksponatų ar jų grupių patikrinimus;

4.9. Informuoti direktorių, policiją, muziejaus steigėją, Kultūros ministeriją, dingus muziejinei

vertybei ar ją sužalojus;

4.10. Planuoti, ruošti parodas, organizuoti jų pristatymą visuomenei, rūpintis istorinės ekspozicijos

kūrimu, atnaujinimu, papildymu;

4.11. Dalyvauti muziejaus vykdomoje edukacinėse programose, jas rengti ir vesti užsiėmimus.

4.12. Aptarnauti interesantus;

4.13. Vesti ekskursijas muziejaus lankytojams;

4.14. Sudaryti muziejaus pirminių poreikių sąmatas.

4.15. Dalyvauti muziejaus organizuojamose ekspedicijose;

4.16. Skelbti informaciją apie įsigytas muziejines vertybes;

4.17. Rengti projektus, dalyvauti kultūrinėse ir kitose projektinėse programose;

4.18. Bendradarbiauti su Varėnos kultūros centro Perlojos filialu, mokykla, biblioteka ir kitų

visuomeninių organizacijų atstovais, dailininkais, fotomeninikais, tautodailininkais norinčiais rengti parodas Perlojos muziejuje;

4.19. Ruošti metinius planus ir ataskaitas bei pateikti jas Merkinės krašto muziejaus direktoriui;

4.20. Dalyvauti muziejaus organizuojamose talkose;

4.21. Rūpintis muziejaus patalpų švara ir šildymu šaltuoju metų laikotarpiu.

4.22. Kelti kvalifikaciją;

4.23. Rūpintis muziejaus ir savo, kaip muziejaus atstovo, įvaizdžiu.

--------------------------------------------------------------